钦定古今图书集成/明伦汇编/氏族典/第174卷 > 钱弘亿
## 钦定古今图书集成/明伦汇编/氏族典/第174卷 > 钱弘亿

按《十国春秋》：弘亿字延世，文穆王第十子。母沈氏，初
孕文穆王，梦僧入寝帐，已而生弘亿，故小字曰“和尚。”
天资俊拔，善属文。年二十，官内牙诸军左右都虞候、
检校左仆射。开运间为忠懿王丞相会内牙指挥使。
滔谋乱，辞连弘亿，出为明州刺史，颇著善政。建隆
初，升奉国军节度使、检校太保。以名犯宋宣祖讳，改
名“亿。”末年梦金甲神告其死期，卧疾三日而终，谥康
献。